Meissen (Landkreis)
De Landkreis Meissen is in lânkring yn de Dútske Frijsteat Saksen. De lânkring bestiet út it kearngebiet fan it eardere markgreveskip Meissen en waard stifte op 1 augustus 2008.

Geografy 
De lânkring Meissen is in lânkring yn it noardlike midden fan de Frijsteat Saksen, dêr't de Elbe dwers troch hinne streamt. Oanbuorjende distrikten binne yn it noarden de lânkringen Oberspreewald-Lausitz en Elbe-Elste yn Brandenburch, yn it easten de lânkring Bautzen, yn it súdeasten de kringfrije stêd Dresden, yn it suden de lânkring Sächsische Schweiz-Osterzgebirge, yn it súdwesten de lânkring Mittelsachsen en yn it noardwesten de lânkring Nordsachsen.
 
It heechste punt fan de lânkring leit 340 meter boppe seenivo yn it Zellwald by Nossen. It op ien nei heechste punt is de Baeyerhöhe mei in hichte fan 320,5 meter.

Stêden en gemeenten  
De lânkring bestiet út 28 gemeeenten, wêrfan 10 stêdsrjochten hawwe. De stêden Coswig, Großenhain, Meissen, Radebeul en Riesa meie de spesjale namme Große Kreisstadt drage. Njonken de stêden binne der noch 18 gemeenten sûnder stedsrjochten, dy't gearwurkje en foar in part ek mei stêden bestjoerd wurde. Der binne optheden (2021) trije bestjoersgemeenten yn de lânkring Meissen. 

Op 31 desimber 2020 wie Radebeul mei goed 33.800 ynwenners de grutste stêd, folge troch Riesa mei likernôch 29.300 ynwenners en de haadstêd Meissen mei likernôch 28.200 ynwenners. 

{|
! align=left width=33%|Stêden
! align=left width=33%|Gemeenten
|- valign=top
||
Coswig
Gröditz
Großenhain
Lommatzsch
Meissen
Nossen
Radebeul
Radeburg
Riesa
Strehla
||
Diera-Zehren
Ebersbach
Glaubitz
Hirschstein
Käbschütztal
Klipphausen
Lampertswalde
Moritzburg
Niederau
||
Nünchritz
Priestewitz
Röderaue
Schönfeld
Stauchitz
Thiendorf
Weinböhla
Wülknitz
Zeithain
|}

Distrikt yn Saksen
Bestjoerlike ienheid oprjochte yn 2008